b'\n_START_ARTICLE_\nBanff National Park\n_START_SECTION_\nHistorie\n_START_PARAGRAPH_\nGennem hele sin historie er Banff National Park blevet formet i sp\xc3\xa6ndingsfeltet mellem bevarings- og udviklingsinteresser. Parken blev etableret i 1885 p\xc3\xa5 grund af en strid om hvem som havde opdaget de varme kilder der, og hvem som havde ret til at udnytte dem kommercielt. Statsminister John A. Macdonald s\xc3\xb8rgede i stedet for at frede de varme kilder i et lille v\xc3\xa6rneomr\xc3\xa5de, som senere blev udvidet s\xc3\xa5 det ogs\xc3\xa5 omfattede Lake Louise og andre arealer som strakte sig nordover til Columbia Icefield.\n_START_SECTION_\nBevaring\n_START_PARAGRAPH_\nEfter at den oprindelige lov Rocky Mountains Park Act blev vedtaget, har senere love og retningslinjer lagt st\xc3\xb8rre v\xc3\xa6gt p\xc3\xa5 bevaring. Efterh\xc3\xa5nden som befolkningen blev mere optaget af naturbeskyttelse, udarbejdede Parks Canada helt nye retningslinjer for forvaltningen i 1979, som lagde st\xc3\xb8rre v\xc3\xa6gt p\xc3\xa5 bevaring. National Parks Act fik et till\xc3\xa6g i 1988, som gjorde at bevaring af den \xc3\xb8kologiske mangfoldighed fik h\xc3\xb8jeste prioritet i alle afg\xc3\xb8relser af forvaltningsm\xc3\xa6ssig art i alle nationalparker. Loven p\xc3\xa5lagde hver park at udarbejde en forvaltningsplan, hvor publikum i st\xc3\xb8rre grad skulle tages med p\xc3\xa5 r\xc3\xa5d._NEWLINE_I 1984 blev Banff, sammen med andre nationale og regionale v\xc3\xa6rneomr\xc3\xa5der i den canadiske del af Rocky Mountains, udpeget som et verdensarvsomr\xc3\xa5de af UNESCO, p\xc3\xa5 grund af bjergomr\xc3\xa5derne med bjergtoppe, isbr\xc3\xa6er, s\xc3\xb8er, vandfald, raviner og kalkgrotter, samt fossiler som findes i omr\xc3\xa5det. Med denne udn\xc3\xa6vnelse fulgte st\xc3\xb8rre bevaringsm\xc3\xa6ssige forpligtelser._NEWLINE_I l\xc3\xb8bet af 1980-erne gennemf\xc3\xb8rte Parks Canada en privatisering ar mange af tjenesterne i parken, som drift af golfbaner, og indf\xc3\xb8rte afgifter p\xc3\xa5 andre tjenester for at afhj\xc3\xa6lpe nedsk\xc3\xa6ringer i driftsbudgettet. I 1990 fik byen Banff lokalt selvstyre, hvilket gav indbyggerne mere indflydelse ved forslag til nye udviklingsprojekter.\n_START_SECTION_\nGeografi\n_START_PARAGRAPH_\nBanff National Park ligger i bjergk\xc3\xa6den Rocky Mountains langs Albertas vestgr\xc3\xa6nse til British Columbia i \xc3\xb8koregionen Alberta Mountain forests. Banff ligger omkring en og en halv times biltur fra Calgary, og fire timer fra Edmonton. Jasper National Park ligger mod nord, mens Yoho National Park ligger mod vest, og Kootenay National Park mod syd. Kananaskis Country, som ombefatter Bow Valley Wildland Provincial Park, Spray Valley Provincial Park, og Peter Lougheed Provincial Park, ligger syd og \xc3\xb8st for Banff._NEWLINE_Hovedvejen Trans-Canada Highway passerer gennem Banff National Park, fra den \xc3\xb8stlige gr\xc3\xa6nsen n\xc3\xa6r Canmore, gennem selve byen Banff og Lake Louise, og ind i Yoho National Parki British Columbia. Landsbyen Lake Louise ligger i krydset mellem Trans-Canada Highway og Icefields Parkway, som forts\xc3\xa6tter nordover til byen Jasper.\n_START_SECTION_\nBanff\n_START_PARAGRAPH_\nBanff, som blev etableret i 1885, er centrum for den kommercielle virksomhed i Banff National Park, men ogs\xc3\xa5 center for kulturelle aktiviteter. Banff huser flere kulturinstitutioner, f.eks. Banff Centre, Whyte Museum, Buffalo Nations Luxton Museum, Cave and Basin National Historic Site, og flere kunstgallerier. Gennem \xc3\xa5rene har Banff v\xc3\xa6rt v\xc3\xa6rt for mange \xc3\xa5rligt tilbagevendende arangementer som Banff Indian Days som startede i 1889, og Banff Winter Carnival. Fra 1976 har The Banff Centre arrangeret Banff Mountain Film Festival. I 1990 fik Banff lokalt selvstyre som by, men m\xc3\xa5 fremdeles forholde sig til loven om nationalparkerne og statslige myndigheder n\xc3\xa5r det g\xc3\xa6lder planer og udviklingsprojekter. I folket\xc3\xa6llingen i 2014 havde byen Banff en befolkning p\xc3\xa5 9.386 mennesker, hvoraf 8.421 er fast bosatte. Bow River l\xc3\xb8ber gennem byen Banff, og Bow Falls ligger i udkanten af byen.\n_START_SECTION_\nLake Louise\n_START_PARAGRAPH_\nLake Louise er en by som ligger 54 km nord-vest for byen Banff, og er stedet hvor landemerket Chateau Lake Louise ligger ved bredden af s\xc3\xb8en Lake Louise. Omkring 15 km fra Lake Louise, ligger Moraine Lake hvor man har en imponerende udsigt over Valley of the Ten Peaks. Dette motiv blev brugt p\xc3\xa5 bagsiden af den canadiske 20-dollarseddel 1969-1979 i serien Scenes of Canada. Lake Louise Mountain Resort ligger ogs\xc3\xa5 i n\xc3\xa6rheden af byen.\n_START_SECTION_\nIcefields Parkway\n_START_PARAGRAPH_\nIcefields Parkway er 230 km lang, og knytter Lake Louise sammen med Jasper, Alberta. Den starter ved Lake Louise, og str\xc3\xa6kker sig nordover til Bow Valley, forbi Hector Lake, Bow Lake, og Peyto Lake. Veien krydser derefter et pas, f\xc3\xb8r den f\xc3\xb8lger Mistaya River til Saskatchewan Crossing, hvor den l\xc3\xb8ber sammen med Howse og North Saskatchewan River._NEWLINE_North Saskatchewan River l\xc3\xb8ber \xc3\xb8stover fra Saskatchewan Crossing, ud af Banff, og ind i det som er kendt som David Thompson country, og mod Edmonton. David Thompson Highway f\xc3\xb8lger North Saskatchewan River, forbi den opd\xc3\xa6mmede Abraham Lake, og gennem David Thompson Country._NEWLINE_Nord for Saskatchewan Crossing f\xc3\xb8lger Icefields Parkway North Saskatchewan River op til Columbia Icefield. Vejen g\xc3\xa5r videre ind i Jasper National Park ved Sunwapta Pass som ligger 617 moh, f\xc3\xb8r den forts\xc3\xa6tter til byen Jasper.'